
CEEID  AGUS  TEARNAR  THU. 


Ciod  is  coir  dhomh  a  dheanamh  chum  gu  tearnar 
mi  ?  Agus  thubhairt  iadsan,  Creid  anns  an  Tighearna 
Iosa  Criosd,  agus  tearnar  thu  fein  agus  do  thigh. 
Gniomh.  xvi.  30,  31. 


Uime  sin,  is  e  creideamli  anns  an  Tighearn 
Iosa  Criosdj  an  doigh  gu  bhi  air  do  thearnadh 
'o  pheacadh  agus'  o  ifrinn.  Ach  ciod  e  a  bhi 
creidsinn  tha  thu  feòrach  ?  Gabh  mata  an 
samhla-sa  a  leanas,  chum  sòlus  a  chuir  dhuit  air 
sò.  Chunnaic  mi  orsa  ughdair  'mhuinntir 
America^  oganach  àraidh  air  mullach  tìghe3  fàr 
an  robh  aireamh  dhaoine  ri  obair  eigin3  agus 
am  feadh  a  bha  e  'g  amharc  mu  thimchioll,  gu 
h-obann  shleamhnaich  a  chos,  agus  air  ball 
thuit  e  sios.    Thachair3  air  dha  bhi  mar  so 


6 


'tuiteam,  gun  d-fhuair  e  greim  air  cord,  trid 
an  robh  e  air  a  chrochadh  eadar  neamh  agus 
talamh,  ach  air  shèol  's  nach  b-urrainn  e  dhòl 
sios,  na  suas,  no  eadhon  fantuinn  fada  mar 
bha  e.  Bha  mar  an  ceudna  deagh  fhios  aig 
air  a  chunnart,  agus  'an  uine  ro  bheag  gùn 
tuitèadh  e  sios,  agus  gùin  biodh  e  air  a  bhri- 
seadh  na  bhlòighdean. 

Ag  an  àm  eagalach-sa,  ruith  duine  foghain- 
teach  coimhneil  a  mach  a  thigh,  agus  air  seas- 
amh  dha  fodha,  le  ghairdeana  sinte  mach, 
ghlaodh  e  "  leig  cead  do  d'  ghreim  agus  gla- 
caidh  mis  thu.  Tha  mi  làn  chomasach ;  leig 
thusa  cead  do  d'ghreim,  agus  geallaidh  mise, 
nach  h'  eagal, — 's  nach  èirich  cron  air  bith 
dhuit." 

Air  dha  so  a  chluinntinn,  smuainich  an 
t-oganach  car  tiota;  an  sin  leig  e  cead 
dha  fein,  agus  thuit  e  gu  làn  tearuinte  an 
gairdeana  an  duine.  An  so  orsa  mise  tha 
solus  agam  air  ciod  e  creideamh  an  losa 
Criosd.  Tha  fior  chleachdadh  creideamh  an 
so.    Bha  mothachadh  aig  an  oganach-sa  air 

a  chunnart ;  chunnaic  e  f hear  tearnaidh  agus 
chual  e  a  ghuth,  chreid  e  a  bhriathran,  dh'earb 
e  as,  agus  air  dha  cead  a  leagadh  do  na 
h~uile  greim  eile,  thilg  se  e  fein  ann  'a  ghair- 
deana  agùs  thearnadh  e — ts  Shaoradh  trid 
creideamh  e." 

A  leughadair  is  peacach  an  aghaidh  Dhe 
thu ;  "  oir  pheacaich  na  h-uile  agus  tha  iad 
air  teachd  gearr  air  gloir  Dhe,"  Rom.  iii. 
23.  Agus  mar  pheacach  tha  thu  buailteach 
do  phiantan  an  dara  bàis,  oir  'tha  e  sgriobhta, 
"  is  malluichte  gach  neach  nach  buanaich  anns 
na  h-uile  nithibh,  a  ta  sgriobhta  ann  an  leabhar 
an  lagha  chum  an  deanamh."  Gal.  iii.  10.  Is 
uamhasach  an  staid,  agus  is  eagalach  an 
cunnart  so ;  agus  gidheadh,  o  'm  bheil  e  eu- 
comasach  dhuit  thu  fein  a  shaoradh.  t(  Ach 
ghradhaich  Dia  an  saoghal  mar  so,  gun  d-thug 
e'aon  ghin  Mhic  fein,  chum  is  ge  be  neach  a 
chreideas  ànn,  nach  sgriosar  e  ach  gum  bi 
a  bheatha  shiorruidh  aige."  Eoin  iii.  16. 
Uime  sin  ge  d'  tha  do  pheacana  cho  lionmhor 
ri  fuilteine  do  chinn,  cha  ruig  thu  'leas  bhi 

cailte  gu  siorruidh,  tha  slàinte  ri  bhi  air  a 
faotainn,  oir  glanaiclh  fuil  Iosa  Criosd  a  Mhic 
sinn  'o  gach  uile  pheacadh.  Uime  sin  do 
bhrigh  gun  do  bhàsaich  Criosd  airson  phea- 
cach,  cha  bhi  thusa  'tha  cluinntinrì  an  t-sois- 
geul,  cailte  amhain  a  chionn  gun  do  phea- 
caich  thu,  ach  a  chionn  nach  eil  thu  crèid- 
sinn  anns  an  Tighearna  Iosa  Criosd.  Is  ann 
tre  mhi-chreideamh  a  theid  thu  gu  sgrios 
siorruidh,  direach  mar  is  ann  tre  chreideamh 
a  mhealas  tu  slainte  shiorruidh.  fCIs  fior  an 
radh  so  agus  is  airidh  e  air  gach  aon  chor  gab- 
hail  risj  gun  d-thainig  Iosa  Criosd  do'n  t-sao- 
ghal  a  thearnadh  pheacach."  1  Tim.  i.  15. 
Uime  sin  ma  tha  e  na  cheisd  ort  ciod  as  coir 
dhuit  a  dheanamh  chum  gu  'n  tearnar  thu,  thoir 
fainear  ciod  a  ta  an  t-abstol  ag  radh,  "  Creid 
anns  an  Tighearna  Iosa5  agus  tearnar  thu." 
Gniomh  xvi.  31.  Na  abair  "  ciod  a  tha  mi 
gu  dheanamh,"  fo  'n  bheachd  gu  'bheil  thu 
air  sheol-eigin  gu  bhi  air  do  thearnadh  le 
d-f  hein  dheanadas ;  oir  is  mearachd  so  gu 
h-iomlan.     Na  'm  b-urrainn  thu  bhi  mar  so 

air  do  thearnadli  ciod  uime  'n  do  bhasaich 
Criosd  ?  Oir  ciod  a  thubhairt  Peadar  ris  na 
h-Iudhaich,  goirid  an  deigh  do  Chriosd  'bhi 
air  a  cheusadh  leo ;  "  cha  'n  eil  slainte  ors' 
esan,  ann  an  neach  air  bith  eile,  oir  cha  'n 
eil  ainm  air  bith  eile  fo  neamh  air  a  thoirt 
am  measg  dhaoine,  tre  am  faod  sinn  a  bhi 
air  ar  tearnadh."  Gniomh.  iv.  12.  Suidhich 
uime  sin  suil  t-anama,  amhain  airsan  anns  a' 
bheil  an  t-slainte,  agus  ag  an  àm  cheudna  air 
focal  na  h-aithne-sa.  "  Creid  anns  an  Tigh- 
earna  Iosa  Criosd."  Tha  an  aon  doigh  anns 
'a  bheil  slainte  ri  bhi  air  a  faotuinn,  air  a 
filleadh  suas  anns  an  aon  f  hocal  bheag  choit- 
chionn  chudthromach-sa,  u  creid  " — (i  creid 
anns  an  Tigheama  Iosa."  Gheibh  thu  so  a 
rìs5  agus  a  rìs,  anns  an  Tiomnadh-nuadh,  mar  a 
ta  e  sgriobhte — "do  'n  an  ti  nach  dean  obair 
ach  a  ta  creidsinn,  anns  an  ti  a  dh'  f  hireanai- 
cheas  an  duine  mi-dhiadhaidh  measar  a  chrei- 
deamh  mar  fhireanteachd."  Komh.  iv.  5. 
"  Do  'n  ti  nach  dean  obaìr  " — thoir  fanear  na 
briatharan-sa ;  agus  a  ris,  "  is  ann  le  gras  a  ta 

sibh  air  bhur  tearnadh  tre  chreideamh."  Eph. 
ii.  8.  e<  Uime  sin  is  ann  o  chreideamh  a  ta  an 
oighreachd  ionnus  gu'm  biodh  i  tre  ghràs." 
Rom.  iv.  16  ;  agus  a  nochdadh  dhuit,  ag  an 
am  chendna,  gu  bheil  a  bhi  creidsinn^  agus 
creideamh  a  bhi  agad,  a  ciallachadh  ah 
aon  ni. 

Ciod  mata,  tha  thu  feorach,  a  ta  am  peacach 
gu  bhi  creidsinn,  chum  's  gùn  tearnar  e  ?  Is 
e  'ar  freagradh  do  so,  gu  'bheil  e  gu  bhi 
creidsinn  anns  an  Tighearn  Iosa  Criosd. 
Thainig  Iosa  Criosd  do  'n  t-saoghal  a  thear- 
nadh  pheacach,  agus  co  air  bi  a  ta  do  riridh 
a  tuigsinn  agus  'creidsinn  so7  gu  cinnteach 
tearnar  e.  Uime  sin  tha  thu  gu  bhi  creidsinn, 
gun  do  chuir  Dia  'o  fhior  ghean  maith  fein?> 
aon  ghin  Mhic  do  'n  t-saoghal  chiontach 
chailte-sa,  gu  bhi  na  iobairt  airson  peacaidh, 
agus  trid  a  bhi  'g  earbsa  annsan  a  mhain, 
gu  'm  bi  thu  air  do  thearnadh.  Ach  tha  thu 
nis  'g  radh,  tha  mi  faicinn  agus  dearbhte  gu 
'bheilmo  shlainte  uile  tre  ghràs,  trid  creideamh, 
mar  a  thubhairt  thu,  ach  gidheadh^  tha  mi 

'n  deighe  so,  fathast  beagan  an  iomcheist  a 
tliaobh  nadur  a  chreideamh  fein — cionnus  a 
ta  mi  gu  bhi  creidsinn,  agus  ciod  e  sin  a  bhi 
creidsinn ;  oir  cha  'n  f  hiosrach  dhomsa  gun 
do  chuir  mi  riamh  an  teagamh  firinn  an 
t-soisgeil — sin  ri  radh,  cha  dubhairt  thu  nacli 
robh  thu  creidsinn,  agus  cha  d-aidich  thu 
gu  follaiseach  thu  bhi  na  d'  ana-criosduidh. 
Ach  cuimhnich,  tha  aireamh  mhòr  ann  a  tha 
gun  fhior  chreideamh  slainteil,  nach  abair  gur 
ana-criosduidhean  iad.  Ach  cionnus  mata,  tha 
thu  feoraich,  'tha  mi  gu  bhi  creidsinn  chum 
Slainte  ?  Freagram  do  cheisd,  leis  an  t-samhla- 
sa.  Tha  fhios  agad  ciod  e  creideas  'thoirt  do 
dh-fhocal  do  cho-chreutair  a  gheall  buannachd 
eigin  a  bhuileachadh  ort ;  abair  gu  'm  beil 
muinghin  agad  na  fhocal,  agus  làn  duil  gun 
deonaich  e  sin  a  thubhairt  e.  Oh  mata  "  sibhse 
uile  a  ta  ri  saothair  agus  fuidh  throm  uallaich 
thigibh/'  cuiribh  Criosd  an  àit  an  ti  ud  mar 
bhunait  doehais;  earbaidh  as  na  aonar,  agus 
le  bhi  deanamh  sin,  tha  sibh  do  rìridh  clea- 
chdadh  creideamh  anns  an  Tio-hearn  Iosa 
Criosd. 


12 


A  ris,  ma  tha  thu  an  deighe  so  uile,  an 
iomcheist,  thaobh  nadur  an  fhior  chread- 
amh,  smuainich  fathast  air  an*  naigheachd 
bheag  a  dh-innseadh  dhuit  ag  toiseach  an 
leabhran-sa.  Smuainich  air  suidheachadh  an 
oganaich-ud.  Smuainich  air  a  chunnart,  agus 
an  sùd  faic  do  chunnart  fein.  Smuainich 
air  a  neo-chomas  agus  eu-dochas ;  cha  b-ur- 
rainn  e  ni  air  bith  'dheanamh  air  a  shon 
fein.  Cha  b-urrainn  e  dhe  fein  'dhol  air  ais, 
suas  dh-ionnsuidh  'n  ionad  'o  'n  do  thuit  e, 
na  dhol  sios  gu  tearuinte  dh-ionnsuidh  na 
talmhuinn  ;  agus  mar  d-thig  aon-eigin  s' 
urrainn  a  thearnadh,  gu  cinnteach  caillear  e. 
So  agad  samhla  air  do  staid,  agus  do  shtti- 
dheachadh  fein  mar  pheacach.  Cha  'n  ur- 
rainn  thu  dhòl  suas  air  t-ais  gu  staid  neo- 
chiontais  o  'n  do  thuit  thu;  oir  cha  'n 
urrainn  thti  reite  'dheanamh  airson  do  phea- 
caidh.  On  uair-sa  mach3  ge  do  ghluaiseadh 
tu  cho  neo-lochdach  ri  aingil  cha  dheanadh  so 
dioladh  thoirt  do  cheartas  airson  nam  pea-  i 
canna  a  chuir  thu  cheana  'n  gniomh ;  cha  I 
n'  urrainn  umhlachd  a  bheir  thu  a  so  suas, 

reite  dheanamh  airson  nan  lochdan  a  chuir 
thu  cheana  'n  gniomh,  ni  's  mo  na  's  urrainn 
an  t-airgead  a  bheir  thu  air  son  an  ni  a  che- 
annaicheas  tu  an  deighe  so,  na  fìachan  fo'  'm 
bheil  thu  cheana,  'phaigheadh.  Cha  'n  urrainn 
duit  uime  sin,  dol  air  t-ais  do  'n  staid  'o  'n  do 
thuit  thu,  's  mar  pheacach  cha  'n  eil  romhad 
ach  'dhol  sios,  agus  sin  gu  obann,  do  'n  loch  tha 
dearg  lasadh  le  teine  agus  pronnusc  ni  is  e  an 
cìara  bàs.  Tasb.  xxi.  8.  Smuainich  a  ris, 
mata,  air  an  doigh  anns  an  robh  an  t-oganach- 
ud  air  a  thearnadh  o  chunnart,  cha  'n  ann 
leis  fein  ach  trid  neach  eile.  Mar  sin  feumaidh 
tusa,  mar  an  ceudna  bhi  air  do  thearnadh 
cha  'n  ann  leat  fein,  ach  gu  h-iomlan  trid 
neach  eile — eadhon  trid  Cbriosd.  Faic  mar  an 
cendna  mar  a  ta  sòlus  an  so,  air  an  doigh  anns 
'bheil  thu  air  do  thearnadh  trid  crei- 
deamh  air  an  Tighearn  Iosa — agus  air  cleach- 
dadh  an  fhior  chreicleamh.  Cluinn  an  duine- 
sa  'a  radh  ris  an  oganach,  (£  leig  thu  fein  sios 
am  ghairdeana-sa,  is  e  do  bheatha  agus  tha 
mi  lan  chomasach  air  do  luchd  a  ghiùlan.  Bha 

an  t-oganach  car  tamuil  an  teagamh  ciod  a 
dheanadh  e,  ach  fadheoidh  leig  e  cead  do 
ghreim,  thuit  e  sios  an  gairdeana  an  duine, 
agus  bha  e  tearuinte  —  sin  ri  radh,  chreid 
e  focal  an  f  hir  a  thairg  'a  thearnadh,  agus  do 
bhrigh  sin,  leig  e  cead  do  'n  ni  ris  an  robh  e 
roimhe-sud  a  greimeachadh ;  dh-earb  se  e  fein 
gu  h-iomlan  ris  an  duine,  agus  shaoradh  e. 
Mar  so  tha  Iosa  Criosd  ag  radh  riutsa  anns  an 
t-soisgeila  "  bhasaich  mise  airson  nam  peacach, 
leig  thusa  cead  do  gach  greim  dochais  eile, 
— leag  cead  d'a  chòrd  t-f hein-f hirinteachd ; 
earb  annamsa  a  mhain,  agus  ni  migu  cinnteach 
do  thearnadh." 

A  ris  chum  an  ni  a  dheanamh  ni  's  soilleire 
dhuit,  thoir  fainear  beagan  ni  's  faide  ciod  e  sin 
a  chreid  an  t-oganach-sa  mu  thimchioll-sa,  a 
thairg  furtachd  a  dheanamh  air. 

1.  Air  tùs,  chreid  e  gu  cinnteach  ann  'a 
chomas  gu  furtachd  adheanamh  air,  mar  thub- 
hairt  e.  Chunnaic  e  gum  bu  duine,  agus  nach 
bu  leanabh  e ;  oir  na  'm  bu  ghiulan  cosmhuil  ris 
fein  a  thairg  seasamh  fodha,  agus  a  thubhairt 

risj  leag  thu  fein  sios  am  ghairdeana-sa,  's  e 
theireadh  e,  teich  uam.  tha  thu  tuilleadh  's 
anfhann  agas  ma  thuiteas  mi  ort  pronnaidh 
mi  thu;  air  clml  gu  'm  bi  mi  fein  air  mu 
bhriseadh.  Uime  sin3  tha  thusa  gu  bhi  creid- 
sinn,  gu  'bheii  Criosd  cumhachdach  gu  tearn- 
adh.  Isa  lxii.  1 .  oir  is  e  so  an  teisteas  a  ta 
againn  mu  thimchioll "  gu  'bheil  e  comasacli 
air  an  dream  a  thig  a  dh-ionnsuidh  Dhe  tridsan 
a  thearnadh  gu  h-iomlan."  Eabh.  vii.  25. 
Tha  e  na  Dhiaagus  na  dhuine,  an  aon  phearsa — 
diomhair,  gloirmhoir.  Chuireadh  leis  an  Athair 
e  chum  'ar  cuis  a  ghabhail  air ;  rinn  e  na  h- 
uile  ni  a  ta  feumail  airson  slainte  chosnadh  le  'ar 
peacanna  a  ghiùlan  na  chorp  fein  air  a  chrann, 
agus  làn  dioladh  a  thoirt  as  an  leith,  agus  marsin 
rinn  e  flrinnteachd  shiorruidh  a  thoirt  a  steach, 
trid  an  urrainn  Dia  mar  Dhia  ceart,  a  bhi  ga 
'r  fìreanachadh.  Romh  iii.  21.  Uime  sin 
tha  sinn  gu  bhi  creidsin,  gu'  bheil  Criosd  lan 
chomasach  gu  tearnadh. 

2.  A  ris  chreid  an  t-oganach  gun  robh  an 
duine  cha  'n  e  mhain  làn  chomasach,  ach  làn 

thoileach  air  a  thearnadh.  Chunnaic  e  na  sheas- 
amh  e  le  ghairdeana  sinte  mach,  chual  e  'mhis- 
neach  athugadh  dha  gu  earbsa  'chuir  ann3  bha 
e  dearbhta  nach  ann  a  magadh  air,  no  ga  mheall- 
adh  a  bha  e  gu  cron  a  dheanamh  air5agus  uime 
sin  thug  e  creideas  dha  a  thaobh  a  thoile,  co 
mhaith  agus  a  thaobh  a  chomais,  chum  iochd  a 
dheanamh  air.  Ceart  mar  so  tha  am  peacach 
gu  bhi  creidsinn  am  firinn,  agus  an  trocair 
Chriosd  ;  gu  'bheil  esan  mar  an  cendna  lan  deo- 
nach  air  a  shaoradh,  do  bhrigh  gu  'bheil 
f hocal  beannuichte  fein  againn  mar  dhearbhadh 
air  so.  Ors'  esan  ((  Thigibh  do  m'  ionnsuidh- 
sa  sibhse  uile  a  ta  ri  saothair  agus  fuidh  throm 
uallaicl^  agus  bheir  mise  suaimhneas  dhuibh. 
Matt.  xi.  28 ;  "  agus  an  ti  a  thig  a  m'  ionn- 
suidh,  cha  tilg  mi  air  chor  sam  bith  a  mach  e." 
Eoin  vi.  37.  Uime  sin,  tha  'bhi  creidsinn 
ann,  a  ciallachadh  a  bhi  tighinn  mar  so  da 
ionnsuidh^  agus  a  bhi  dearbhte]nach  urrainn  e, 
agus  nach  cuir  e  chaoidh  cul  ri  aon  pheacach 
a  thig,  agus  mar  so  a  dh-earbas  as. 

3.  A  ris5  bha  creideamh  an  oganaich  a  filleadh 

ann  mar  an  ceudna,  gu  'n  robh  a  chobhair  a 
bha  an  duine  tairgse,  air  a  tairgse  dhasan. 
Cha  robh  aon  eile  ag  an  àm  ach  e  fein  amhain, 
do  'm  b-urrainn  an  tairgse  (i  leig  cead  do  d' 
ghreim  agus  glacaidh  mis'thu/'  abhi  air  a  tab- 
hairt.  Mar  sin  tha  fìor  chreideamh  fìlleadh 
ann,  thu  bhi  creidsinn,  gu  'bheil  tairgse  nan 
gràs  dhuit-sa,  mar  nach  biodh  peacach  eile  air 
cruthachadh  Dhè  ach  thu  fein  na  t-aonar. 
Bhasaich  Criosd  airson  pheacach,  uime  sin 
tha  a  bhas  air  do  shonsa ;  tha  e  gu  saor  a' 
cuireadh  pheacach  da-ionnsuidh  uime  sin  tha 
e  ga  d'  chuireadh-sa ;  cha  tilg  e  mach  aon  air 
bith  a  thig ;  uime  sin  cha  tilg  e  mach  thusa. 
Tha  e  fior  nach  d-ainmich  e  air  t-ainm  thu3  ach 
ni  mo  dhiult  e  air  t-ainm  tlm3  agus  mar  sin  ge 
do  bhiodh  aingeal  'o  neamh  air  a  chuir  a  dh- 
innseadh  dhuit  gu  'm  faod  thu  bhi  a  do 
thearnadh,  cha  deanadh  so  ni  bu  chintiche  no 
tha  i  cheana,  an  f  hirinn  bheannuichte,  gu  'm 
faod  thu  air  ball  bhi  air  do  thearnadh  trid 
creideamh  anns  an  Tighearn  Iosa  Criosd. 
4.  Bha  creideamh  an  oganaich  a  fìlleadh 

so  ann  mar  an  ceudna,  gu  'n  robh  an  duine-ud 
deonach  a  shaoradh  cha  'n  ann  leith-uair,  no 
latha  'n  deigh  'n  àma^  ach  air  ball,  Eadhon  aig 
a  cheart  àm  air  'n  do  thairg  e  cobhair  a  dhe- 
anamh  air.  Tha  so  mar  an  ceudna  air  f  hille- 
adh  ann  a  bhi  creidsinn  ann  an  Iosa  Criosd. 
Tha  obair  na  slainte  a  cheana  air  a  criochnach- 
adh,,  agus  an  reite  do  rireadh  air  a  deanamh, 
agus  uime  sin,  tha  Dia  cho  deonach  ag  an  àm 
a  ta  nis  ànn,  air  peacach  a  thearnadh  's  a 
bhitheas  no  's  urrainn  e  bhi  'n  deighe  so.  Oir 
thoir  fainear,  mar  chinnte  air  so,,  nach  i  idir  an 
fhianuis  a  ta  againn  mù  Chriosd  anns  an  t- 
soisgeul,  gu  'm  bi  e  deonach  agus  comasach 
peacaich  a  thearnadh  ag  àm  eigin  an  deighe 
so,  ach  gu  'bheil  e  deonach  a  nis  eadhon  ag 
an  àm  a  ta  NIS  ANN.  Uime  sin,  an  ti  nach  eil 
a  creidsinn  na  firinn  phriseil-sa,  tha  an  neach 
sin  gun  chreideamh,  oir  is  e  so  teisteas  Dhe 
mu  thimchioll  Chriosd. 

Faic  a  nis  a  leughadair  ciod  e  fior  chreide- 
amh,  eadhon  dearbh-chinnt  'bhi  agad  gu  'bheil 
Criosd  deonach  agus  comasach  air  do  shaoradh 

a  nis,  do  bhrigli  gu  'bheil  e  sgriobhte  san  t- 
soisgeul ;  agus  a  reir  sin,  thu  bhi  gabhail  ris, 
agus  ag  earbs  a  s.  Cia  cho  simplidh  tha  thu  'g 
radh!  Seadh  cho  simplidh  so,  tha  slighe  na 
slainte,  agus  is  i  so  do  rireadh  an  t-slighe.  Esan 
ag  a  'bheil  an  creideamh-sa,  tha  e  air  f  liirean- 
achadh,  agus  tha  sith  aige  ri  Dia.  Uime  sin 
tha  am  peacach,  air  dha  creidsinn,  an  tearuin- 
teachd  mar  bha  Noah^  'n  uair  a  chaidh  e  steach 
do  'n  airc. 

Thoir  fainear  a  nis  na  toraidhean  a  ta  lean- 
tuinn  a  chreideamh.  Cho  luath  's  a  chunnaic 
an  t-oganach  an  duine-ud  a  tighinn  gu  thea- 
rnadh  sa  chual  e  a  thairgse,  agus  a  chreid  e 
f hocal  bha  aoibhneas  air.  Thaitinn  na  h-uile 
focal  ris.  Seadh  am  b-urrainn  e  'a  chluinntinn 
a'  radh  "  tearnaidh  mise  thu,  tha  mi  lan  cho- 
masach,"  gun  ghairdeachas  a  dheanamh ;  cha 
b-urrainn.  Uime  sin  thug  a  chreideamh 
comhfhurtachd  thuige;  mar  a  gheibh  na  h-uile 
peacach  mar  an  ceudna  co-fhurtachd,  a  chrei- 
deas  anns  an  Tighearna  Iosa  Criosd.  Oir  cha 
?n  urrainn  e  bhi,  ma  tha  thu  do  rireadh  a  creid- 

sinn  an  t-soisgeil,  nach  eil  tomhas  saorsa  agad 
'o  t-iomcheist,  agus  'o  t-eagal.  Air  bàll  'n 
uair  a  chreid  fear  coimhead  a  phriosain,  rinn  e 
gairdeachas  maille  ri  thigh.  Gniom.  xvi.  34. 
Ghabh  iadsan  a  dh-iompaicheadh  air  latha  na 
cuingeis,  ris  an  fhocal  gu  subhach.  Gniomh. 
ii.  41.  <(  Ged  nach  'eil  sibh  a  nis  'ga  fhaicinn," 
orsa  Peadar,  u  air  dhuibh  bhi  creidsinn  ann, 
tha  sibh  a  deanamh  mor  ghairdeachais  le  h- 
aoibhneas  a  dol  thair  labhairt  agus  làn  do 
ghloir."  2  Phead.  i.  8.  Cha  'n  urrainn  sinn 
deagh  sgeul  'chreidsinn  mu  'r  timchioll  fein 
gun  a  bhi  air  'ar  deanamh  subhach  leis.  A  rìs, 
nach  robh  an  t-oganach-ud,  taingeil  do  fhear- 
saoraidh  ?  Agus  mar  sin  nach  eil  gach  pea- 
cach  taingeil  do  Shlanuighear-sa  anns  a'  bheil 
esan  a  creidsinn  ?  Agus  nach  robh  gradh 
mar  an  cendna  air  a  dhusgadh  ann  an  cridhe 
an  oganaich-ud.  Ma  bha  e  roimhe  sud  an 
naimhdeas  ris  an  duine,  nach  rachadh  a 
naimhdeas  air  cùl  agus  nach  gradhaicheadh  e 
'nis  e.  Is  i  a  chainnt  a  nis  ciod  is  urrainn  mi 
dheanamh  chum  a  thoileachadh — chum  co- 

main  a  chuir  air — clium  mo  thaingealachd  a 
thaisbeanadh  dha  airson  a  leithid  do  shaorsa." 
Mar  an  ceudna,  oibrichidh  creideamh  annadsa 
tre  ghradh,  ma  tha  creideamh  agad.  Ni  an 
Spiorad  Naomh  deonach  agus  comasachthu, 
air  uile  thoraidhean  a  chreideamh  a  ghìulan.  Air 
dhuit  a  bhi  creidsinn  an  gradh  Dhe  dhuit  fein, 
agus  a  bhi  air  t-eigneachadh  le  a  ghras, 
tha  thu  'n  lorg  so  'g  a  ghradhachadh-sa.  A 
ris,  bheir  gaol  thu  gu  umhlachd  a  thabhairt 
dha — umhlachd  thoileach,  thaitneach  agus 
ghradhach — cha  n-ann  o  eagal  trailleil,  na  o 
fhein-fhireantachd,  mar  gum  b-urrainn  thu 
neamh  a  chosnadh  le  do  dheadh-dheanadas. 
Uime  sin  bithidh  tu  nochdadh  do  chreideamh  le 
t-oibre,  agus  a  meas  nach  urrainn  thu'  àm  feasd, 
gu  leor  a  dheanamh,  air  a  Shonsan  a  bhasaich 
air  do  shon. 

Mar  so  atharraichidh  creideamh  do  bhea- 
chan,  t-fhaireachadh,  t-iarrtasan  agus  do  chai- 
theamh-beatha.  Fosglaidh  e  dorus  t-anama  do 
dh-f hior  naomhachd ;  oir  air  dhuit  a  bhi  ann 
an  Criosd  "  chaidh  na  seann  nithe  seach 


feuch  rinneadh  na  h-uile  nithe  nuadh."  2  Cor. 
v.  17.     Trid  creideamh,  hithidh  do  chridhe 
air  a  ghlanadh.    Gniomh  xv.  9.    Trid  creid- 
eamh  bheir  thu   buaidh  air   an  t-saoghal. 
1  Eoin.  v.  4.  Tre  chreideamh,  tha  thu  gluasad, 
agus  tre  chreideamh  tha  thu  beo.    Ach  air  an 
laimh  eile,  as  eugmhais   creideamh  ann  an 
Criosd,  cha  'n  urrainn  thu  ni  maith  air  bith  a 
dheanamh.    Feudaidh  gun  leugh  thu  na  sgri- 
obtuirean,,  gun  eisd  thu  teagasgan,  gun  cuir  thu 
suas  iomadh  urnuigh  agus  gun  treig  thu  mo- 
ran  do  d'  sheann  chleachdaidhean ;  ach  gus  an 
creid  thu  ann  an  Iosa  Criosd,  cha  'n  oibre 
maith  iad  so  a  reir  breith  an  Tighearna;  oir 
tha  e  air  innseadh  dhuinn,  as  eugmhais  crei- 
deamh  nach  urrainn  dhuinn  Dia  a  thoileach- 
adh.    Eabh.  xi.  6.    Air  dhuit  an  soisgeul  a 
chluinntinm  is  e  do  cheud  dhleasdanas  a  bhi  ga 
chreidsinn,  agus  am  feadh  a  ta  thu  diultadh 
so  a  dheanamhj  ge  be  ciod  iad  do  dhearbhaid- 
hean,  t-fhaireachduinn,  do  ruintean,  no  d-urnui- 
ghean,  tha  thu  fathast  ann  do  pheachaidheaiij 
agus  na  do  luidhe  fo  'n  diteadh. 


23 


A  leughadair  tha  thu  air  clo  ghairm  gu  blii 
creidsinn  agus  gu  bhi  beo.  A'  bheil  thu 
fhathast  a  stad  air  t-ais  ?  Carson  ?  Ciod  a 
ta  agad  an  aghaidh  na  cuise?  Tha  thu  'g 
radh. 

1.  Ged  nach  'eil  mi  creidsinn  a  nis,  tha  dò- 
chas  agam  gun  creid  mi  uaireigin.  Ach  thoir 
fainear  gu  'bheil  thu  air  do  ghairm  gu  bhi 
creidsinn  air  ball,  oir  a  ta  e  sgriobhte,  "  feuch  a 
nis  an  t-àm  taitneach ;  feuch  a  nis  latha  na 
slainte,"  2  Cor.  vi.  2.  Nach  eil  obair  na 
saorsa  a  cheana  air  a  criochnachadh,  nach  eil 
Criosd  deonach  agus  comasach  a  nis  air  do 
thearnadh,  agus  afeitheamh  gu  do  thearnadh. 
Uime  sin  tha  thu  a  toirt  maslaidh  dha,  le  bhi 
'g  raclh.  (<  Cha  chreid  mi  a  nis,  ach  creididh 
mi  uaireigin  an  deighe  so. 

2.  Ach  tha  thu  freagradh  a  rìs,  cha  'n 
urrainn  mi  creidsinn  mar  faigh  mi  an  Spiorad. 
Ro  fhior,  ach  thoir  fainear,  tha  an  Spiorad 
Naomh  air  a  ghealltuinn  dhoibh-san  a  dh-iarras 
e.  Creid  thusa  an  earbsa  ri  gras  an  Spioraid, 
creid  gealladh  Chriosd,— agus  mar  an  ceudna, 

gealladh  an  Spioraid,  chum  do  dheanamh  com- 
asach  'bhi  mar  so  a'  creidsinn. 

3.  Tha  thu  g-radh,  nach  eigin  dhomh  air 
tus  aithreachas  a  ghabhail,  agus  an  sin  crcid- 
sinn  ?  Tha  e  fìor  gur  coir  dhuit  aithreachas  a 
ghabhail,  ach  cha  'n  urrainn  do  f  hior  aithrea- 
chas  a  bhi  ann3  dealaichte  'o  chreideamh.  Tha 
an  dithis  dlu-cheangailte  ri  cheile ;  tha  fior 
aithreachas  a  leantuinn  an  lorg  creideamh ; 
mar  sin  cha  'n  eil  e  na  leisgeul  a  bhi  dearmad 
aon  diu  gu  'bheil  thu  a  dearmad  an  aon  eile. 

4.  Tha  mi  'g  oidhirpeachadh  a  bhi  ereicl- 
sinn  tha  thu  'g  radh,  ach  cha  'n  urrainn  dhomh. 
Gidheadh  tha  thu  creiclsinn  do  cho-chreutair  a 
dh-fhaodas  do  mhealladh,  agus  cha  chreid 
thu  Dia  a  ta  fior,  agus  nach  h-urrainn  breug 
a  dheanamh.  Chum  mata  's  gun  creid  thu  an 
soisgeul  thoir  fainear  "  gur  airidh  e  air  gach 
aon  chor  gabhail  ris." 

5.  Ach  tha  thu  'g  radh  tha  eagal  orm  nach 
eil  agam  fathast  gu  leor  do  mhothachacìh 
air  peacadh.  Ts  e  'freagradh  clo  so^  gu  'bheil 
an  soisgeul  a  nochdadh  gu  soilleir  gur  peacach 

thu ;  uime  sin,  is  e  'n  doigh  gu  bhi  ga  mho- 
thachadh,  thu  bhi  ga  chreidsinn.  Cha  'n 
urrainn  thu  gun  a  mhothachadh  ma  ni  thu  do 
rireadh  a  chreidsinn  ;  is  e  an  doigh  gu  bhi  mo- 
thachadh  gur  peacach  thu,  thu  bhi  creidsinn 
gur  peacach  thu  —  tha  creideamh  a  gintinn 
mothachaidh.  Uime  sin  an  aite  thu  bhi  ag 
radh  cionnus  a  chreideas  mi  mar  mothaich  mi, 
is  e  bu  choir  dhuit  a  radh,  cionnus  a  mhothai- 
cheas  mi  mar  creid  mi. 

6.  Àch  a  nis  tha  thu  àg  radh,  na  'm  biodh 
an  tuilleadh  faireachaidh  agam,  bhiodh  an 
tuilleadh  misnich  agus  barantais  agam,  'bhi 
creidsinn.  Is  ro  pheacach  an  smuain  so.  Nach 
eil  gealladh  Dhe  na  bharantas  gu  leoir  gu  bhi 
creidsinn  as  eugmhais  do  mhothachaidh-sa. 
Nach  eil  creideas  gu  bhi  air  a  thoirt  do  Dhia, 
mur  eil  mothaichean  araidh  an  cleachadh 
annadsa.  Seadh  ge  'd  bhiodh  mile  uair  ni  's 
mo  do  mhothachadh  agad,  cha  be  do  mlio- 
thachadh-sa  ach  cuireadh,  agus  gealladh 
Chriosd,  do  bharantas  gu  bhi  creidsinn. 

7.  Ach  tha  mo  pheacaidh  mòr,  lionmhor3 

agus  mi  ga  'n  cuir  an  gniomh  rè  uine  f  hada  ! 
Seadh  ach  tha  fùil  Chriosd  a'  glanadh  o  na 
h-uile  peacadh.  Agus  tha  e  na  pheacadh  cho 
mor,  do  n'  pheacach  is  mo  air  thalamh,  nach 
creid  e  gu  bheil  Criosd  comasach  agus  deo- 
nach  air  esan  a  shaoradh,  agus  a  tha  e  do 
neach  air  bith  eile,  nach  eil  a  creidsinn  so. 

8.  Ach  an  eigin  dhomh  tighinn  mar  a  ta 
mi  ?  Nach  coir  dhomh  fantuinn,  gus  am  faigh 
mi  an  tuilleadh  ullachaidh  ?  Cha  choir  Tha 
thu  gu  bhi  teachd  mar  a  ta  thu.  Cuimhnich 
is  ann  mar  pheacach,  's  cha  'n  ann  mar  f  hir- 
ean,  tha  thu  gu  teachd.  Thainig  Iosa  Criosd, 
cha  'n  ann  a  ghairm  na  'firean  ach  nam  pea- 
cach  chum  aithreachais.  Mat.  ix.  13  Smuain- 
ich,  cionnus  is  urrainn  do  mhi-chreideamh 
t-ullachadh?  chum  a  blii  creidsinn.  Cha  'n  eil 
thu  ach  a'  cuir  an  gniomh  peacaidh  am  feadh 
a  ta  thu  an  staid  neo-iompaichte,  agus  an  dean 
so  t-ullachadh  airson  Chriosd  ?  Na 'm  b-urr- 
ainn  thusa,  thu  fein  a  dheanamh  iomchuidh 
airson  Chriosd,  carson  a  bhasaich  e  idir  ?  Tha 
sinn  air  'ur  saoradh  gu  h-iomlan,  cha  'n  ann 

trid  'ar  n  airidheachd  fein,  ach  trid  airidheachd 
Chriosd.  Agus  uime  sin  thathusa,  cha  'n  ann 
gu  thu  fein  a  dheanamh  airidh,  ach  gu  dhol 
da-ionnsuidh-sa  trid  creideamh,  'chum  's  gu 
'm  bi  thu  air  do  dheanamh  airidh  annsan. 

9.  Ach,  nach  eil  e  duilich  aontachadh  ris,  gu 
'm  faigh  sinn  maitheanas  agus  saorsa  trid  ni 
cho  simplidh  ri  creideamh?  Ma  's  e  so  do 
bheachd,  tha  e  'nochdadh  nach  eil  thu  fathast 
a'  tuigsinn  slighe  na  slainte.  Tha  thu,  thoir 
fainear,  air  do  shaoradh'  cha  'n  ann  air  sgath 
do  chreideamh,  ach  trid  creideamh.  Sinri  radh 
cha  'n  e  gniomh  a  chreideamh  a  tha  idir  a 
toilltinn  gu  'm  bitheadh  tu  air  do  thearnadh,  ach 
fuil  agus  fireantachd  an  Tighearn  Iosa  Criosd. 
Cha  'n  eil  ni  's  mo  do  dheagh  thoillteanas  na 
do  chreideamh  gu  do  thearnadh  na  tha  an 
gniomh  air  bith  eile  a  nithear  leat.  Is  e  na 
h-uile  a  ta  creideamh  a  deanamh,  a  bhi  gabhail 
ris  an  teisteas,  gu  'bheil  Iosa  Criosd  deonach 
agus  comasach  air  do  shaoradh.  Uime  sin, 
cum  do  shuil  air  Criosd  mar  a  ta  e  air  fhoillse- 
achadh  san  t-soisgeul,  agus  cha  'n  ann  air  do 

chreideamh.  Seadh  is  e  an  creideamh  fein,  an 
t-suil  trid  an  amhairc  thu  air. 

10.  Ag  àmana  tha  thu  do  n'  bheachd  gu 
'bheil  thu  creidsinn,  do  bhrigh  gu  'bheil  thu 
faicinn  annad  fein  comharraidhean  a  chrei- 
deamh;  ach  an  deigh  sin  tha  thu  gu  mor 
fo'  dhiobhail  misnich  air  dhoibh  dol  as 
an  t-sealladh,  no  cinntinn  cho  chrion,  's 
gur  gann's  urrainn  thu  'faicinn  idir.  Is  e  'ar 
freagradh,  ma  tha  thu  ann  an  leithid  so  do 
dh-imcheist  co  dhiu  a  chreid3  no,  nach  do 
chreid  thu,  buinidh  e  dhuit  rannsachadh  gu 
mion3  air  eagal  nach  ann  ri  Iosa  Criosd,  ach 
riut  fein  a  ta  thu  'g  amharc.  Na  'm  biodh  tu 
dol  do  phriosan  airson  fhiach,  agus  a  chum  do 
chumail  as3  gun  gealladh  coimhearsnach  am 
paigheadh  air  do  shon,  nach  b-urrainn  dhuit 
innseadh  co  dhiu  bha,  na  nach  robh  thu,  ga 
chreidsinn  ?  Tha  iomadh  ag  iarraidh  comhar- 
raidhean  creideamh,  mu  'm  beil  creideamh  aca ; 
agus  ag  amharc  riu  fein  air  son  sin  a  ta  iad 
gu  bhi  creidsinn,  an  ait'  bhi  'g  amharc  ri  Criosd. 
Uime  sin  air  dhoibh  ni  eigin  fhaotainn  a  tha 

iad  a  meas  mar  dheagh  chomharradh,  tha  iad 
air  an  lionadh  le  gairdeachas.  Ach  air  clo 
so  dol  as  an  t-sealladh,  tha  iad  air  bàll  air  an 
lionadh  le  trioblaid,  agus  mòr  iomcheist.  Mar 
soa  tha  an  inntinn  air  a  tionndaidh  'o  Chriosd 
do  'n  ionnsuidh  fein,  agus  an  ait  a  bhi  creidsinn 
an  t-soisgeul,  's  ann  a  ta  iad  'creidsinn,  no  'g 
oidhirpeachadh  a  bhi  creidsinn  'nan  cre- 
ideamh  fein  — sin  ri  radh,  a  toirt  an  ait  a 
blmineas  do  Chriosd,do  sin  a  ta  iad  faotainn  na 
'n  inntinnean  fein. 

11.  A  ris,  their  neach  eile,  "  tha  mi  'g  ur- 
nuigh,  gnathachadh  mheadhonan,  agus  mar  so 
a  feitheamh  gu  bhi  creidsinn."  Ach  thoir 
f  ainear  cha  'n  eil  thu  gu  bhi  feitheamh ;  dh- 
fheith  thu  tuilleadh  's  fad'  a  cheana  agus  cha  'n 
i'leithid  so  dodh'f  heitheamh  idir  a  bhi  creidsinn. 
Thoir  fainear  so  gu  durachdach,  do  bhrigh 
gu  'bheil  iomadh  do  'n  bheachd,  gu  'bheil 
gne  dheagh-thoillteanas  ann  a  bhi  feitheamh. 
A  ris,  a  thaobh  'bhi  gnathachadh  mheadhonan, 
'bhi  leughadh  a  Bhiobuill,  agus  'bhi  g-eisdeachd 
shearmonan  's  ann  a  chum  's  gu  'n  creideadh 

tu,  agus  sin  air  ball,  agus  cha  n'  ann  mar  leis- 
geul  do  d'  mlii  chreideamli  tha  iad  so  air  'm 
builleachadh  ort.  Ciod  mata,  urrad  do  leughadh 
is  eisdeachd, 's  tha  thu  'm  beachd,  a  dh'  fheumas 
tu  fathast  chum  's  gun  creid  thu,  gu  'bheil  Dia 
fior,  agus  nach  urrainn  e  breug  a  dheanamh  ? 
Cha  'n  eil  sinn  'g  radh  nach  bu  choir  dhuit 
meadhonan  nan  gras  a  ghnathachadh — ach  's 
ann  trid  creideamh.  Creid,  agus  an  sin 
gnathaich  gu  dichiollach  uile  mheadhonan  nan 
gras  chumdo  chreideamh  a  neartachadh. 

A  nis  a  leughadair,  ciod  an  co-dhunadh  gus 
am  b-ion  dhuit  teachd?  Direach  so — mar 
pheacach  caillte,  gu  'bheil  thu  gu  bhi  creid- 
sinn  annsan  a  bhasaich  air  a  chrann-cheusaidh 
chum  slainte  chosnadh  do  'n  t-saoghal.  Cion- 
nus  is  urrainn  dhuit  fois  inntinn  a  bhi  agad  car 
uaire,  am  feadh  's  tha  thu  'n  teagamh  mo 
shlainte  t-anama.  Cionnus  a  luidheas  tu  sios 
gu  fois  codail,  am  feadh  nach  eil  aobhar  agad 
a  bhi  creidsinn,  gu  'bheil  clo  pheacanna  air 
am  maitheadh/  agus  sith  agad  ri  Dia?  Cia 
fhada  leanas  tu  air  foisneachadh  na  d'  dheana- 

das  fein,  gun  'bhi  creidsinn  ann  an  Criosd  ? 
j  Cha  dean  so  'n  gnothaich.  Gus  an  creid  thu3 
cha  'n  urrainn  sith  'bhi  agad,  ach  sith  fheall- 
saich,  an  staid  inntinn  's  cunnartaiche  a  ta  ann. 
Ach  sibhse  "tha  ri  saothair  agus  fo'  throm 
uallaich,"  an  so  tha  deagh  sgeul  dhuibh,  "  an 
ti  a  chreideas  tearnar  e."  Cha  'n  eil  ach  ceum 
eadar  thu  agus  beatha — is  e  an  ceum  sin  crei- 
deamh,  ceum  a  dh-fhaodas  tu  'ghabhail  air 
ball  oir  tha  an  Spiorad  naomh  a  sineadh  a 
mach  a  lamh  chum  do  dheanamh  comasacli. 
Oh  mata  na  cuir  dail  anns  a  chuis  ni  's  faide ; 
am  feadh  a  ta  thusa  stad,  tha  uine  ruith  gu 
dlù,  tha  an  t-siorruidheachd  a  tighinn,  tha  àm 
bàs  a  togail  a  ghàth  chum  do  bhualadh  sios ; 
agus  mu  ni  e  so  mu'n  creid  thu,  bithidh  tu 
caillte  gù  siorruidh.  An  sin  bithidh  e  tuilleadh 
's  anmoch,  oir  ged  bhiodh  gne  chreideamh 
agad  an  ifrinn,  cha  shaor  e  thu,  oir  cha  'n  fhearr 
e  na  creideamh  nan  diabhoil,  a  ta  creidsinn 
agus  a  crithneachadh.  Co  's  urrainn  bròn  an 
anam  chaillte  innseadh,  dol  thairis  air  a  chrich, 
eadar  uine  agus  bithbhuantachd,  'n  uair  a 

chluineas  e  guth  an  Ard  Bhreitheamh  ag  radh, 
"tha  e  tuilleadh  's  anmoch" — agus  a  fheumas 
an  t-anam  caillte  fein  mar  an  ceudna  aid- 
eachadh  an  cruaidh-spairn  eu-dochais,  —  mo 
thruaighe  thà  e  nis  tuilleadh  agus  anmoch ! 
Ach  cha  'n  eil  e  fathast  tuilleadh  agus  anmoch 
— "  Creid  agus  tearnar  thu." 

Mu  leughair  an  leabhran-sa  le  aon  do  pho- 
bul  an  Tighearna  a  ta  lag  na  inntinn,  agus  a  ta 
cuir  sios  nithe  searbha  na  aghaidh  fein,  thoi- 
readh  e  fainear  saor  shaibhreas  an  t-soisgeul 
agus  mar  a  ta  Pol  agus  Peadar  'teagasg  comh- 
fhurtachd  fhaotainn  le  "bhi  'g  amharc  air  Iosa 
ceannard  agus  fear  criochnaich  ar  creideamh." 
Eabh  xi.  2.  "  A  nis  gun  lionadh  Dia  an  doch- 
ais  sibhse  do  'n  uile  aoibhneas  agus  shith  ann 
an  creidsinn  chum  gu  'm  bi  sibh  pailt  ann  an 
dochas  tre  chumhachd  an  Spioraid  Naoimh." 
Romh.  xv.  13.  Agus  ged  nach  'eil  sibh  a  nis 
gafhaicinn,  (Iosa  Criosd)  air  dhuibh  bhi  creid- 
sinn  ann,  tha  sibh  a  deanamh  mor  ghairdeach- 
ais  le  h-aoiblmeas  air  dol  thar  labhairt,  agus 
]an  do  ghloir,  a  faotainn  chriche.  bhur  crei- 

deamh,  eadhon  slainte  bhur  n-anama.  1  Phead. 
i.  8,  9. 

MO  PHEACAIDH  LEAG  AIR  IOSA. 

1.  Mo  pheacaidh  'leag  air  Iosa, 
Air  uan  neo-lochdach  Dhe. 
Bheir  esan  uile  dhiòm  iad, 

'S  gach  mallachd  tha  nan  deigh. 
Mo  chionta  bheir  gu  Iosa, 
A  chum  gu  'gl'an  e  mì ; 
•  Geal  na  f  huil  ro  phriseil, 

Nach  f  hag  aon  smal  na  deigh. 

2.  M'  uil'  easbhuidh  bheir  gu  Iosa, 
Gach  lànachd  ann  tha  tàmh. 
Oir  m'  euslaintean  se  leigheiseas, 

ii  'Sa  shaoras  mi  o'n  bhàs. 

n  Mo  bhròin  'leag  mi  air  Iosa, 

Gach  eallach  riamh  's  gach  cràdh. 
jj  ;  Uath  bheir  e  saorsa  shiorruidh,  \ 

j  'S  do  'm  mhùlad  gabhaidh  pairt. 

3.  Tha  mi  'g  earbs'  ri  Iosa, 
M'  anam  cianail  sgìth. 

A  lamh  dheas  tha  mu'm  thimchioll, 
Air  uchd-san  luidhidh  mì 

Is  toigh  leam  ainmean  Iosa, 
Immanuel,  Criosd,  an  Righ, 
Mar  spiosraidh  tighinn  o'n  iar  oirnn, 
Tha  iad  ro  chubhraidh  dhùinn. 

.  'S  miann  leam  bhi  mar  Iosa, 
Iriosal  ciatach  ciùin. 
Bu  mhiann  leam  bhi  mar  Iosa, 
'S  e  aon  ghin  mhic  mo  rùn. 
Bu  mhiann  bhi  mar  ri  Iosa, 
À  seinn  gu  siorruidh  chliu • 
Mar  ri  naoimh  is  aingle, 
A  seinn  an  orain  ùir. 


